Мухоморка (Amanita) e род базидиеви гъби от семейство Мухоморкови (Amanitaceae). В широката си употреба названието „мухоморка“ е свързвано почти винаги само с неядливите и отровни гъби от този род. Названието „мухоморка“ идва от използването на червената мухоморка като убиец на мухи и други насекоми.

В масовото съзнание дълбоко е залегнала идеята, че мухоморките са смъртоносно отровни, което е истина само при зелената мухоморка (A. phalloides) и бялата мухоморка (A. virosa). За щастие те са рядко срещани в България.

Без съмнение най-популярните от рода Amanita са червената мухоморка (A. muscaria) и пантерката (A. pantherina). И двете гъби са силно отровни, предизвикващи неприятни реакции в организма от гадене до халюцинации и загуба на съзнание, както и смърт в по-редки случаи. И двете гъби са използвани ритуално в древните култури на Северна Европа. Булката гъба(A. caesarea) е добре известна вкусна, ядлива гъба членка на този род.

